
A venit vremea suveraniștilor! Nimeni și nimic nu-i poate 
opri. În România moda zilei e suveranismul. Flux și reflux. 
Nationalism versus globalism! Se sparge cumva imperiul 
(globalism)? Se schimbă lumea? 


“Săptămâna trecută la București vreo șapte partiduleţe, unul 
mai suveranist decât altul, cu titulaturi bombastice s-au unit 
într-un Bloc  Suveranist Român. Fotografiile de la 
manifestarea „suveranistă” ne arată niște marginali sau 
anonimi politici, mulţi cam ieșiţi la pensie dar cu toții loviți 
de entuziasmul „suveranist”. Vor și ei să salveze țărișoara 
din ghearele mondialiștilor (Marius Ghilezan - „Suveraniștii 
vor să lanseze lebăda albă în viitoarea baltă electorală”, 
România liberă, 27/11/2023). A fost prezent Eugen Orlando 
Teodorovici, fost ministru de finanţe al Vioricăi Dăncilă care 
s-a autopropus candidat la președenţie și Viorica Dăncilă, 
„fostul prim ministru a lui Liviu Dragnea, suveranist și el din 


când în când. 


Aparent, A.U.R. și partidul Dianei Șoșoacă nu fac parte din 
7 eS „Blocul Suveranist”. Dar, cine stie?, nu e timpul pierdut. Mai 
- TNX nog, 25 sunt vreo șapte luni până la alegerile europarlamentare. 

Ro-Hol_2023.jpg) clare., „Partidul pentru libertate” (P.V.V.) fondat și condus 
de Gert Wilders, numit astăzi Trump al Olandei, a câștigat 
majoritatea simplă cu 37 de mandate (din 150). „PVV” e urmat de „PVdA.-G.L.”, condus de 
controversatul în România, Frans Timmermans, un partid de sânga, „laburist-ecologist”, care a obținut 
doar 25 de mandate și de „V.V.D.”, din care a plecat initial Geert Wilders, partidul „conservator liberal” 
al prim ministrului Mark Rutte (de 13 ani), care a obţinut 24 de mandate și se poziţionează deci abia 
pe locul trei. Mark Rutte și-a prezentat demisia pe 7 iulie 2023 regelui Willem-Alexander care i-a cerut 
să gestioneze afacerile curente. Alegerile din Olanda trebuiau să aibă loc în 2025, dar cum partidele 
care compun coaliția nu s-au înţeles au fost declanșate alegeri anticipate. Mark Rutte e în schimb 
principalul candidat pentru șefia N.A.T.O. Olanda e una dinte cele mai disciplinate tari N.A.T.O. și un 
servitor la fel de disciplinat în gestionarea capitalurilor americane din Europa. 


Ne amintim că înainte de 1989 Mircea Dinescu și Andrei Pleșu îl vizitau des pe ambasadorul Olandei 
la București, Coenraad Frederik Stork (1988-1993), care, după regimul de la București, îndeplinea și 
rolul de ambasador N.A.T.O. Intelectualii noștri reprezentativi erau de atunci bine orientati (în direcţia 
N.A.T.0.) de serviciile noastre inteligente deși noi încă mai făceam parte din Pactul de la Varșovia și 
eram aliaţii URSS. Într-un interviu pentru Pressone din 07/05/2017 al Codruţei Simina, ambasadorul 
Coen Stork evocă acei ani: „Am fost numit ambasador în România după un mandat de câţiva ani în 
Cuba, iar când am ajuns aici... trebuie să spun că era mult mai rău decât în Cuba. Era foarte greu 
pentru mine să fac contacte - Securitatea păzea casele oamenilor de cultură pe care aș fi vrut să-i 
vizitez, Mircea Dinescu, Andrei Pleșu. Mă mai chemau de la Ministerul de Externe și mă certau, dar 
asta nu m-a oprit niciodată... Mediul acesta m-a interesat cel mai mult după ce am venit în România” 
(Coen Stark citat). 


Spre surpriza generală, cu ocazia acestor alegeri, în Olanda nu mai puţin de cinci șefi de partide, de 
la putere și din opoziţie, în frunte cu Mark Rutte (56 ani) au decis să se retragă din viaţa politică. Ce 
trebuie să înțeleagă românii supăraţi - că opoziţia Olandei la aderarea României în spaţiul Schenghen 
nu se putea face fără acordul hegemonului. La fel cum opoziţia Austriei are legătură cu ce dorește 
Moscova. 

Rezultatele alegerilor din Olanda, victoria „Partidului pentru Libertate” și a lui Gert Wilders au pus pe 
jar toată Europa. În 2024 vor avea loc alegeri europarlamentare în toate țările U.E., iar naționaliștii, 
populiștii, extremiștii, cei anti-U.E., cum vreţi să-i numiţi, suveraniștii, au toate șansele să formeze o 
majoritate calificată în noul Parlament European. Poate că obrazniciile (ilegalităţile flagrante!) ale 
micuţei Ursula von der Leyen la fel ca amatorismele, incompetenţele de multe ori penibile ale 
Comisiei Europene, i-au convins pe locuitorii bătrânului continent să pună capăt improvizațţiei U.E., în 
mod democratic, totuși. Asta dacă nu cumva hegemonul are un plan cu Europa pe care încă nu-l 
cunoaștem. 


Pe 3 decembrie are loc la Florenţa un miting al suveraniștilor din Europa. Şi-au anunţat deja prezența 
partidul lui Mateo Salvini, „Lega și Le Rassemblement National” („R.N.”) din Franţa, partidul lui Marine 
Le Pen, care va fi reprezentat de Jordan Bardella, președinte „R.N.”, partenerul de viaţă al unei 
nepoate a lui Jean Marie Le Pen, fondatorul fostului „Front Naţional”. Dar, partidul Georgiei Meloni, 
prim ministru, „Fratelli d'Italia”, care guvernează împreună cu „Lega și Forza ltalia, nu va participa la 
întâlnirea publică de la Florenţa. Va fi prezent în schimb noua mare vedetă a politicii europene Gert 
Wilders împreună cu reprezentanţi ai „Partidului pentru Libertate” (P.V.V.) din Olanda. Nu va fi 
prezent, foarte probabil nici P.i.S. polonez și nici Victor Orban și FIDESZ-ul său. Asta după informațiile 
pe care le avem acum. Nu e clar dacă A.U.R. și George Simion vor fi prezenți. 


De altfel toate aceste formaţiuni politice suveraniste, naţionaliste numite abuziv extremiste nu votează 
nici în Parlamentul European întotdeauna împreună și fac parte din grupuri diferite. La fel ca la 
București cu ocazia formării Blocului Suveranist Român nici la Florenţa noul curent politic din Europa 
nu se va prezenta unitar. 

Partidele suveraniste din Europa par a se împărți între cele guvernamentale și cele care rămân etern 
în opoziţie. Olandezul Gert Wilders, deși a câștigat alegerile din Olanda, nu pare capabil să formeze o 
majoritate în Parlament. Mai rămâne să ne întrebăm dacă A.U.R. va deveni un partid guvernamental 
sau va rămâne veșnic în opoziție? 

